Елисавета Багряна
Добруджанче

chitanka.info

Няма да забравя

до дълбока старост,

няма да забравя

днешната си радост.

Имам си другарче —

чудно, приказливо —

българско букварче,

с българско четиво.

В Добруджа свободна

грейна слънце ново —

скъпо, мило, родно —

българското слово.

— Боже, помогни ни

да пораснем здрави,

нашата родина

вредом да прославим!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.